recursal/SuperWikiNEXT-32B huggingface dataset:
**கேரள பாணினீயம்** என்பது மலையாள மொழிக்கான இலக்கண நூலாகும். இதை ஏ. ஆர். இராஜராஜ வர்மா எழுதினார். இது 1896ஆம் ஆண்டில் வெளியானது.

மற்ற தென்னிந்திய மொழிகளுக்கு இலக்கண நூல்கள் இருந்தபோதும், பத்தொன்பதாம் நூற்றாண்டு வரையிலும் மலையாளத்துக்கு இலக்கண நூல்கள் இல்லை. இதை அறிந்த ஏ.ஆர். ராஜவர்மா, பாணினி எழுதிய பாணினீயத்தைப் போன்றே மலையாளத்துக்காக "கேரள பாணினீயம்" என்ற நூலை எழுதினார். இந்நூலில் மலையாளம் சமசுகிருதத்தில் இருந்து தோன்றியதல்ல என்றும், பழந்தமிழில் இருந்தே தோன்றியது என்றும் குறிப்பிடுகிறார். தமிழில் இருந்து பிரிந்து, மலையாளம் தனி மொழியானதற்கான ஆறு அடையாளங்களை நூலில் சுட்டிக் காட்டுகிறார்.

இதை முனைவர். இராய் என்பவர் ஆங்கிலத்தில் மொழிபெயர்த்தார்.

இது எட்டு பிரிவுகளைக் கொண்டது.

* பீடிகை - மலையாள மொழி தோன்றிய வரலாறு, எழுத்துகள்
* சந்தி பிரகாரம் - வாக்கிய அமைப்புகளும், சொற்கூட்டங்களும்
* நாம அதிகாரம் - பால், உரிச்சொல் உள்ளிட்ட இலக்கணங்கள்
* தாத்வ அதிகாரம் - எதிர்மன்ற வாக்கியங்கள், கூற்று வாக்கியங்கள், முன்னொட்டுகளும், பின்னொட்டுகளும், பெரிய வாக்கியங்கள்
* பேத அதிகாரம் - உரிச் சொற்களைப் பற்றிய அதிக குறிப்புகள்
* நிபாதாவ்ய அதிகாரம் - பல பொருள்களைக் கொண்ட சொற்கள்
* ஆகாம்ஷ அதிகாரம் - இணைப்புச் சொற்கள்
* சப்த உள்பத்தி - சொற்களை உருவாக்குவதைப் பற்றிய கட்டுரை

சான்றுகள்
---------

* பரணிடப்பட்டது 2010-08-01 at the வந்தவழி இயந்திரம்


1. ↑
**மோனிகா சக்மா** (*Monika Chakma*) வங்காள தேசத்தைச் (பிறப்பு 15 செப்டம்பர் 2003) சேர்ந்த ஒரு காற்பந்து விளையாட்டு வீராங்கனையாவார். 2003 ஆம் ஆண்டு செப்டம்பர் மாதம் 15 ஆம் தேதியன்று இவர் பிறந்தார். வங்காளதேசப் பெண்கள் 19 வயதுக்கு உட்பட்டோர் பிரிவு கால்பந்து அணியில் நடுக்கள வீரராக விளையாடுகிறார். இவரை மந்திர சக்மா என்ற மற்றொரு பெயராலும் அடையாளப்படுத்துகின்றனர்.  வங்காளதேச தேசிய கால்பந்து அணியில் உறுப்பினராகவும் வங்காளதேச காவல்துறையில் உறுப்பினராகவும் மோனிகா உள்ளார். மங்கோலிய அணிக்கு எதிரான போட்டியில் அடித்த கோல் இவருக்கு மந்திர சக்மா என்ற பெயரை பெற்றுக் கொடுத்தது.

ஆரம்ப கால வாழ்க்கை
------------------

வங்காளதேச நாட்டின் சிட்டகாங் கோட்டத்தின் கக்ராச்சாரி மாவட்டத்தில் உள்ள பிரம்மச்சாரியில் மோனிகா செப்டம்பர் 15, 2003 அன்று பிறந்தார்,  கக்ராச்சாரி மாவட்டம். பிந்து குமார் சக்மா மற்றும் ராபி மாலா சக்மா தம்பதியரின் ஐந்து மகள்களில் இவர் இளையவர். மோனிகாவின் மூத்த சகோதரி அனிகா சக்மா என்பவராவார்.

தொழில்
------

மோனிகா 2010 ஆம் ஆண்டில் லட்சுமிச்சாரியில் உள்ள மார்கிங்கி அரசு தொடக்கப் பள்ளியில் நடைபெற்ற பங்கமாதா சேக் ஃபாசிலதுன்னேசா முசிப் கால்பந்து போட்டியில் பங்கேற்று விளையாடி கால் பந்து விளையாட்டுக்கு அறிமுகமானார். தேசிய அளவில் 2011 ஆம் ஆண்டு நடைபெற்ற பங்கமாதா தங்கக் கோப்பை காற்பந்து போட்டியில் தனது முதல் போட்டியை மோனிகா விளையாடினார். அங்கு இவர் தனது ஆரம்பப் பள்ளியைப் பிரதிநிதித்துவப்படுத்தினார். 2012 ஆம் ஆண்டு சிட்டகாங்கில் இருக்கும் ரங்கமதி மகரி அரசு தொடக்கப் பள்ளியில் சேர்ந்து கல்வி கற்றார். 2013 ஆம் ஆண்டு பள்ளிக்கான பங்கமாதா கால்பந்து போட்டியில் விளையாடிய பிறகு இவர் தேசிய அளவில் இரண்டாம் இடத்தைப் பிடித்தார்.

மோனிகா வங்காளதேச காற்பந்து அணியின் ஒரு முக்கிய வீராங்கனையாக உள்ளார். சீன தைபே, ஈரான், சிங்கப்பூர், கிர்கிசுதான் மற்றும் ஐக்கிய அரபு எமிரேட்சு போன்ற அணிகளை எதிர்த்து வங்காளதேச அணி இறுதிப் போட்டிக்கு சென்றதற்கு இவருடைய பங்கும் முக்கியமானதாகும். 

### சர்வதேசப் போட்டிகள்

தேசிய அளவில், 14 வயதுக்குட்பட்டோர் அணியில் அழைக்கப்பட்ட முதல் ஆட்டத்தில் மோனிகா தோன்றினார். 2012 ஆம் ஆண்டு இலங்கையில் நடந்த ஆசிய காற்பந்து கூட்டமைப்புப் போட்டியில் மூன்றாவது இடத்திற்கான ஃபேர் ப்ளே கோப்பையை இவர் விளையாடிய அணி வென்றது. அங்கு இவர் மூன்று கோல்களை அடித்தார். ரங்கமதி காக்ரா உயர்நிலைப் பள்ளியில் படித்த பிறகு மோனிகா காக்ரா கல்லூரியின் மனிதநேயத் துறையில் மேல் நிலைப் பள்ளியில் தேர்ச்சி பெற்றார்.  தாய்லாந்தில் நடந்த 14 வயதுக்குட்பட்டோருக்கான ஆசிய வெற்றியாளர் காற்பந்து போட்டியிலும் 19 வயதுக்குட்பட்டோருக்கான சர்வதேச தங்கக் கோப்பை காற்பந்து போட்டியிலும் அரையிறுதியில் மங்கோலியாவுக்கு எதிராக வங்காளதேசத்துக்காகவும் மோனிகா விளையாடினார். ரசிகர்களுக்கு பிடித்த அணி என்ற பட்டியலில் பன்னாட்டு காற்பந்து கழகங்களின் கூட்டமைப்பு வங்காள தேசத்தைச் சேர்த்துள்ளது. ஏனெனில் மங்கோலிய அணிக்கு எதிரான காற்பந்து போட்டியில் மோனிகா அடித்த கோல் அனைவராலும் புகழப்பட்டது 

பல்தொழில்நுட்ப நிறுவனத்தில் கணினியில் தனது கல்வியைத் தொடர்ந்து 2018 ஆம் ஆண்டில் மோனிகா காவல் துறையில் சேர்ந்தார்.

மேற்கோள்கள்
-----------

1. ↑  "Fans' Favourites". *FIFA.com*. 2019-05-25 அன்று பார்க்கப்பட்டது.
2. ↑  "Monika Chakma - Soccer player profile & career statistics". *Global Sports Archive*. 25 May 2019 அன்று பார்க்கப்பட்டது.
3. ↑   (in bn)*Kaler Kantho*. .
4. ↑   (in bn)*Daily Janakantha*. .
5. ↑   (in bn). .
**கரண் நகர்** (*Karan Nagar*) இந்திய நிர்வாகத்தின் கீழ் உள்ள சம்மு மற்றும் காசுமீர் மாநிலத்தில் உள்ள சிறீநகர் நகரத்தின் ஒரு முக்கியமான பகுதியாகும். திவான் பாக் என்ற பெயரில் கரண் நகரின் ஒரு பகுதியானது 1942 ஆம் ஆண்டில் சம்மு மற்றும் காசுமீர் (இளவரசர் மாநிலமான) முன்னாள் சமத்தான மாநில அரசால் அறிவிக்கப்பட்ட முதல் குடிமக்கள் காலனி ஆகும். ஸ்ரீநகர் நகரம் ஒரு ஆடம்பரமான பகுதியாகும்.

வரலாறு
------

இருபதாம் நூற்றாண்டின் கடைசி தசாப்தத்தில் அவர்கள் நாடு கடத்தப்படுவதற்கு முன்பு காஷ்மீர பண்டிதர்கள் மூலம் அதிகமான மக்கள்தொகையை இந்த நகரம் கொண்டிருந்தது. "கரண்" என்ற பெயரால் இந்த நகரம் அழைக்கப்பட்டது.

மக்கள்தொகையியல்
---------------

காசுமீரி என்பது அப்பகுதியில் உள்ள உள்ளூர் மொழியாகும். மேலும் மக்கள் ஆங்கிலம் மற்றும் உருது ஆகிய மொழிகளையும் அப்பகுதியின் அதிகாரப்பூர்வ மொழிகளாகப் பயன்படுத்துகின்றனர்.

புவியியல்
---------

கரண் நகர் பகுதி மாவட்டத் தலைமையகமான சீறீநகருக்கு வடக்கே 34°04′45″N 74°47′56″E﻿ / ﻿34.0791°N 74.799°E﻿ / 34.0791; 74.799 2 கி.மீ (1.2 மைல்) தொலைவில் அமைந்துள்ளது. தெற்கில் ஆலி கடல், மேற்கில் பட்மலூ என்ற நகரம், வடக்கில் சஃபா கடல் மற்றும் கிழக்கில் நவாபசார் போன்றவை எல்லைகளாக உள்ளன. கரண் நகர் கடல் மட்டத்திலிருந்து சராசரியாக 1592 மீ (5223 அடி) உயரத்தில் அமைந்துள்ளது.

மேற்கோள்கள்
-----------

1. ↑  "The Jammu and Kashmir Official Languages Act, 2020" (PDF). The Gazette of India. 27 September 2020. 27 September 2020 அன்று பார்க்கப்பட்டது.
2. ↑  "Parliament passes JK Official Languages Bill, 2020". *Rising Kashmir*. 23 September 2020. Archived from the original on 24 செப்டம்பர் 2020. .
3. ↑  "wikimapia.org". 17 January 2015 அன்று பார்க்கப்பட்டது.
வெப்ப இயக்கவியலில், **முதலாவது வெப்ப இயக்கவியல் விதி** என்பது, இதனிலும் முழுமையான இயற்பியல் விதியான ஆற்றல் காப்பு விதியின் ஒரு வெளிப்பாடு ஆகும். இவ்விதி பின்வருமாறு கூறுகின்றது:

|  |  |  |
| --- | --- | --- |
| "| ஒரு முறைமையின் உள்ளாற்றலில் ஏற்படும் மாற்றமானது, வெப்பமூட்டலின் மூலம் அம்முறைமைக்குச் செலுத்தப்பட்ட வெப்பத்திலிருந்து, சூழலில் அது வேலை செய்வதற்காக இழக்கும் வெப்பத்தைக் கழிக்க வரும் வெப்ப அளவுக்குச் சமமாகும். | "|

விளக்கம்
--------

அடிப்படையில், ஒரு வெப்ப இயக்கவியல் முறைமை ஆற்றலைச் சேமிக்க அல்லது கொண்டிருக்க முடியும் என்றும், இந்த ஆற்றல் காக்கப்படுகிறது (conserved) என்றும் கூறுகிறது முதலாவது வெப்ப இயக்கவியல் விதி. இங்கே வெப்பம், பொதுவாக ஒரு உயர் வெப்பநிலையிலுள்ள மூலத்திலிருந்து முறைமைக்குக் கொடுக்கப்படுகின்ற அல்லது குறைந்த வெப்பநிலையிலுள்ள இன்னொன்றுக்கு இழக்கப்படுகின்ற ஆற்றலாகும். அத்துடன், ஒரு முறைமை தனது சூழலில் பொறிமுறை வேலையைச் செய்யும் போதும் ஆற்றலை இழக்கிறது அல்லது மறுதலையாக, சூழலால் இம் முறைமை மீது வேலை செய்யப்படும்போது அது ஆற்றலைப் பெறுகிறது. முதலாவது விதி, இந்த ஆற்றல் காக்கப்படுவதாகக் கூறுகிறது. இவ் விதியைக் கணித அடிப்படையில் பின்வரும் சமன்பாட்டால் குறிக்கலாம்.

{\displaystyle dU=\delta Q-\delta w\,}
இங்கே {\displaystyle dU} என்பது முறைமையிம் உள்ளாற்றலில் ஏற்படும் சிறு மாற்றம். {\displaystyle \delta Q} என்பது முறைமைக்குக் கொடுக்கப்பட்ட சிறிய அளவு வெப்பம். {\displaystyle \delta W} என்பது முறைமையினால் செய்யப்பட்ட சிறிய அளவு வேலை.
கரணப்பந்து விளையாட்டு கோட்டுருவப் படம்
**கரணப்பந்து** சிறுவர் குழு விளையாட்டு. இதனைக் குரங்குப்பந்து என்றும் கூறுவர்.

ஆட்ட விவரம்
-----------

துணியில் முறுக்கிய திரி இதில் பந்தாகப் பயன்படுத்தப்படும். திரிப்பந்தைக் கால் கட்டைவிரல் இடுக்கில் பிடித்துக் கரணம் போட்டுக் காலால் வீசுவர். எதிரில் இருப்பவர் அதனைப் பிடிக்கவேண்டும். பிடித்தால் பிடித்தவர் கரணப்பந்து வீசலாம். 

பிறர் பிடிக்காவிட்டால் பந்து விழுந்த இடத்திலிருந்து முன்பு அடித்தவரே முன்போலவே ஆடலாம். யார் அதிக தொலைவு பந்தைக் கொண்டு செல்கிறாரோ அவர் பெருமை பெறுவார். பிடி நழுவிப் பந்து பின்பக்கம் விழுந்துவிட்டால் அவர் ஆட்டம் போய்விடும். ஒருவர் வென்றுகொண்டே சென்ற கடைசி இடத்திலிருந்து ஏனையோர் நொண்டி அடித்துக்கொண்டு முதலில் ஆட்டம் தொடங்கிய உத்தி இடத்துக்கு வந்து சேரவேண்டும். இது பந்தைப் பிடிக்காமல் விட்ட தோல்விக்குத் தண்டனை.

மேலும் பார்க்க
--------------

* தமிழர் விளையாட்டுகள் (அண்மைய காலம்)
* ஆனமானத் திரி என்பது இதன் குழு-விளையாட்டு.

* கரணம் போட்டுப் பந்தை எறிய முனைதல்கரணம் போட்டுப் பந்தை எறிய முனைதல்
* பந்தை எறியக் கரணம் போடல்பந்தை எறியக் கரணம் போடல்
* துணியை முறுக்கிச் செய்யப்பட்ட கரணப்பந்துதுணியை முறுக்கிச் செய்யப்பட்ட கரணப்பந்து
ஒரு நீர்த்துளி நீர் விலக்கும் இலையின் மேற்பரப்புடன் தொடர்பைக் குறுக்கிக் கொள்வதற்காக கோள வடிவத்தை எடுத்துள்ளது.
**நீர் விலக்கு விளைவு** (Hydrophobic effect) என்பது முனைவுறும் தன்மையற்ற பொருட்களை நீர்க்கரைசலில் திரட்டுவதற்கும் மற்றும் நீரின் மூலக்கூறுகளை நீக்குவதற்கும் வேதியியல் பொருள்களால் வெளிப்படுத்தப்படும் ஒரு போக்கு ஆகும்.  இது நீர் மற்றும் முனைவற்ற தன்மை கொண்ட பொருட்களைத் தனியாகப் பிரித்தலை விவரிக்கிறது. இப்பண்பானது, தண்ணீரின் மூலக்கூறுகளுக்கிடையில் ஐதரசன் பிணைப்புகளை அதிகரித்து, மேலும் தண்ணீர் மற்றும் முனைவுத்தன்மையற்ற மூலக்கூறுகளுக்கிடையேயான தொடும் பரப்பைக் குறைக்கிறது.

நீர் விலக்கு விளைவானது, எண்ணெய் மற்றும் நீர் இவற்றின் கலவையை அதன் இரண்டு கூறுகளாக பிரிப்பதற்கான காரணமாக அமைகிறது. செல் சவ்வுகள் மற்றும் வெசிக்கிள்கள் உருவாக்கம், புரத மடிப்பு, புரத சவ்வுகளை முனைவுத்தன்மையற்ற கொழுமிய சூழல் மற்றும் புரதக்கூறு அளவிலான சிறு மூலக்கூறு சேர்க்கைகளில் உட்செருகுதல் போன்ற உயிரியல் தொடர்புடைய விளைவுகளுக்கும் நீர் விலக்கு விளைவானது காரணமாக அமைகிறது. ஆகவே, நீர் விலக்கு விளைவானது உயிர் வாழ்தலுக்கும் அவசியமானதாக உள்ளது. இந்த விளைவைத் தருகின்ற அல்லது ஆட்படுகின்ற பொருட்கள் நீர்விலக்கிகள் (hydrophobes) என அழைக்கப்படுகின்றன.

மேற்கோள்கள்
-----------

1. ↑  தனி மற்றும் பயன்பாட்டு வேதியியல் அனைத்துலக ஒன்றியம். "hydrophobic interaction". *Compendium of Chemical Terminology* Internet edition.
2. ↑  "Interfaces and the driving force of hydrophobic assembly". *Nature* **437** (7059): 640–7. 2005. doi:10.1038/nature04162. பப்மெட்:16193038.
3. ↑  "Some factors in the interpretation of protein denaturation". *Advances in Protein Chemistry* **14**: 1–63. 1959. doi:10.1016/S0065-3233(08)60608-7. பப்மெட்:14404936.
4. ↑  "The structural dependence of amino acid hydrophobicity parameters". *Journal of Theoretical Biology* **99** (4): 629–644. 1982. doi:10.1016/0022-5193(82)90191-6. பப்மெட்:7183857.
5. ↑  "The binding of benzoarylsulfonamide ligands to human carbonic anhydrase is insensitive to formal fluorination of the ligand". *Angew. Chem. Int. Ed. Engl.* **52** (30): 7714–7. 2013. doi:10.1002/anie.201301813. பப்மெட்:23788494.
6. ↑  "Water networks contribute to enthalpy/entropy compensation in protein-ligand binding". *J. Am. Chem. Soc.* **135** (41): 15579–84. 2013. doi:10.1021/ja4075776. பப்மெட்:24044696.
அலுவலக நவீன பிணைப்பி
**பிணைப்பி** அல்லது 'கம்பிதைப்புக் கருவி' (ஆங்கிலத்தில்:stapler) ஒரு இயந்திர சாதனம் ஆகும். இது காகிதங்கள் அல்லது அதனைப் போன்ற ஒத்தப்பொருளை பிணைக்கப்பயன்படுகிறது. இது ஒரு மெல்லிய உலோக முள்ளை காகிதங்களின் வழியே உந்தித் தள்ளி அந்தமுள்ளின் முனைகள் மடிக்கப்படுவதால் காகிதங்களை பிணைக்கிறது. பிணைப்பி அரசுஅலுவலகங்கள், வணிகநிறுவனங்கள், வீடுகள் மற்றும் பள்ளிகளில் பரவலாக பயன்படுத்தப்படுகின்றன.

பிணைப்பி காகிதங்களை இணைக்க மட்டுமல்லாமல் அறுவை சிகிச்சை உபகரணங்களாகவும், அறுவை சிகிச்சைகளின் பொழுது காயங்களை மறைக்க திசுக்களை இணைக்கவும் பயன்படுகிறது.

பிணைப்பி இருவகைப்படும், 1. கைகளால் உபயோகப்படுத்துவது, 2. மின்சாரத்தால் உபயோகப்படுத்துவது. மின்சாரப் பிணைப்பியானது அதிக அளவிலான காகிதப் பக்கங்களை விரைவில் இணைக்கப் பயன்படுகிறது.

பொதுவாக கைகளால் இயக்கப்படும் *பிணைப்பி* 15 பக்கங்களை இணைக்கும் வகையிலிருக்கும்.

முதன் முதலாக பிணைப்பி, 18 ஆம் நூற்றாண்டில் பிரான்சு மன்னர் 15ஆம் லூயிஸ்க்கு செய்யப்பட்டது. 19 ஆம் நூற்றாண்டில் காகிதங்களின் பயன்பாடு அதிகரித்ததால் திறன்மிக்க பிணைப்பிகள் தேவைப்பட்டன.

சான்றுகள்
---------

1. ↑  Eric Limer. "Is Fashion-Conscious Design the Future of the Stapler?". *Gizmodo*. Gawker Media.
2. ↑  [Merriam-Webster Dictionary] *staple*
3. ↑  "X-ACTO Electric Stapler – Desktop Staplers – Electric Staplers:". 2012-04-06 அன்று மூலம் பரணிடப்பட்டது. 2011-11-10 அன்று பார்க்கப்பட்டது.
4. ↑  "The History of the Stapler". *oldstapler.com*. 2007-08-31 அன்று மூலதளத்திலிருந்து பரணிடப்பட்டது எடுக்கப்பட்டது. 2015-10-22 அன்று பார்க்கப்பட்டது.
5. ↑  "Antique Staplers & Other Paper Fasteners". *Early Office Museum*. 2006-03-10 அன்று பார்க்கப்பட்டது.
***நீர் உண்டாக்கும் அரிப்பு*** (aquagenic pruritis) என்பது மனிதர்களின் தோலின் மீது நீர் படும் போது அரிப்பு ஏற்படும் நோய் ஆகும். இந்த அரிப்பு மிகக் கடுமையாக குத்துவது ‌போல் தீவிரமாக இருக்கும்.

காட்சியளிப்பு
-------------

நீரோ அல்லது ஈரப்பதமுள்ள காற்றோ தோலின் மீது படும் போது இந்நோயின் அறிகுறிகள் உடனடியாக உணரப்படும். இது ஒரு மணிநேரம் வரை கூட நீடிக்கும். வியர்வை, வீசும் காற்று, வெப்பநிலை வேறுபாடு, உடை மாற்றுதல், ஈரப்பதமுள்ள தரையில் படுக்க முயற்சித்தல் போன்றவற்றாலும் இது தூண்டப்படலாம்.

இது இரு பாலரிலும் எவ்வயதினரிலும் காணப்படலாம். பாலிசைதீமியா (polycythemia) அல்லது மிகை இரத்தசெல் நோயின் முதன்மை அறிகுறியாக இது வெளிப்படலாம்.

சில நேரங்களில் இது பரம்பரை வழியாகக் கடத்தப்படுவதாய் அறியப்படுகிறது. இந்நோய் குறித்து மிகக் குறைந்த ஆராய்ச்சியே செய்யப்பட்டுள்ளது; இன்னும் அறியப்பட வேண்டியது நிறைய உள்ளது.

இந்நோய் மனிதரின் அன்றாட வாழ்வியல் நிகழ்வுகள் அனைத்தையும் பாதிக்கும் என்பதால் இது சாதாரணமாக எடுத்துக்கொள்ளப்படக் கூடிய நோய் அன்று. இதனால் பாதிக்கப்பட்டோர் மனஉளைச்சல் ஏற்பட்டு அல்லலுறுவார்.

நோய்த்தோற்றவியல்
----------------

மாஸ்ட் செல்களிலிருந்து (mast cell) ஹிஸ்டமைன் (histamine) போன்ற பொருட்கள் வெளிப்படுதல் காரணமாக இது உருவாகலாம் என்று கருதப்படுகிறது.

மருத்துவம்
----------

* கேப்சஸின் (மிளகாயிலிருந்து பெறப்படும் பொருள்) பசையைத் தடவுதல்

* வடிகட்டப்பட்ட புறா ஊதாக்கதிர் B மூலம் ஒளிமருத்துவம்

* ஹிஸ்டமைன் தடுப்பான்கள்

* நால்ட்ரெக்சோன் (naltrexone) - ஓப்பிய வழிப் பெறுதி
**நீர் ஒப்படர்த்தி** அல்லது நீர் ஒப்பெடை ("ஒப்பெடை") என்பது ஒரு பொருளின் அடர்த்தியானது நீரின் அடர்த்தியோடு ஒப்பிடும் பொழுது எத்தனை (எவ்வளவு) மடங்காக உள்ளது என்பதாகும். ஒரு பொருளின் ஒப்படர்த்தி ஒன்று என்றால் அப்பொருள் நீரின் அடர்த்தியே கொண்டுள்ளது என்று பொருள். ஒப்படர்த்தி எண் ஒன்றைக் காட்டிலும் பெரியதாயின், அப்பொருள் நீரை விட அடர்த்தி அதிகமானது என்று பொருள்; ஒன்றை விட குறைவாயின் நீரைவிட அடர்த்தி குறைந்தது என்று பொருள். ஒப்படர்த்தியின் வரையறை :

{\displaystyle {\mbox{SG}}={\frac {\rho \_{\mathrm {substance} }}{\rho \_{\mathrm {H} \_{2}\mathrm {O} }}}}

  
மேலே உள்ளதில் SG = நீர் ஒப்படர்த்தி அல்லது நீர் ஒப்பெடை  

{\displaystyle {\rho \_{\mathrm {substance} }}} = பொருளின் அடர்த்தி   

{\displaystyle {\rho \_{\mathrm {H} \_{2}\mathrm {O} }}} = நீரின் அடர்த்தி.

நீரின் அடர்த்தி {\displaystyle \rho \_{\mathrm {H2O} }} = 1000 kg·m−3 (at 4 °C/39.2 °F) SI அலகில்.

நீர் ஒப்படர்த்தி என்பது பண்பலகு அற்ற எண் ஆகும்.

அளப்பு
------

பயன்
----

ஒரு கரைசலை குலுக்கும்போது அதிலுள்ள பொருள்களில் ஒப்படர்த்தி மிகுதியானவை முதலில் கீழே படியத்துவங்குகின்றன. இவ்விளைவின் துணைகொண்டு பொருள்களைப் பிரிக்கவும் அவை கலந்துள்ள விகிதத்தை அளக்கவும் முடியும். நீர்மங்களில் கலந்துள்ள மாசுப்பொருள்களை நீக்குவதற்கு இப்பண்பைப் பயன்படுத்துகின்றனர். சிறுநீர், குருதி போன்றவற்றை ஆய்வுக்கூடங்களில் ஆய்வு செய்யவும் இவ்வளவை பயன்படுகிறது.

குறிப்புகளும் மேற்கோள்களும்
---------------------------

1. ↑  "Expressions of Concentrations: Density and Specific Gravity". 2007-08-22 அன்று மூலம் பரணிடப்பட்டது. 2008-01-03 அன்று பார்க்கப்பட்டது. Substances with higher specific gravity will settle more quickly than substances with lower specific gravity. A grit chamber is designed to remove particles with larger specific gravity than a settling tank.
2. ↑  Vij, Harv S.; Scott Howell (June 1998). "Improving the Specific Gravity Adjustment Method for Assessing Urinary Concentrations of Toxic Substances". *American Industrial Hygiene Association Journal* **59** (6): 375 - 380. எஆசு:10.1080/15428119891010622.. பார்த்த நாள்: 2008-01-03.

நூல்கள்
-------

* *Fundamentals of Fluid Mechanics* Wiley, B.R. Munson, D.F. Young & T.H. Okishi
* *Introduction to Fluid Mechanics* Fourth Edition, Wiley, SI Version, R.W. Fox & A.T. McDonald
* *Thermodynamics: An Engineering Approach* Second Edition, McGraw-Hill, International Edition, Y.A. Cengel & M.A. Boles
.

மத்திய ஆபிரிக்காவில், மனிதக் குரங்குகளின் (Great Ape) வாழிடங்கள் துண்டாடப்பட்டு அழிக்கப்படுகின்றன. GLOBIO பரணிடப்பட்டது 2005-10-30 at the வந்தவழி இயந்திரம் மற்றும் GRASP திட்டங்களில் இருந்து.
**வாழிடத் துண்டாக்கம்** (habitat fragmentation) என்பது, சூழலியல் மாற்றம் உருவாகின்ற ஒரு வழிமுறை ஆகும். இதன் பெயர் குறிப்பிட்டுக் காட்டுவது போலவே, இது, ஒரு உயிரினத்தின் விருப்பமான சூழலில் தொடர்ச்சியின்மை ஏற்படுவதைக் குறிக்கிறது. வாழிடத் துண்டாக்கம், நிலவியல் வழிமுறைகளினால் அல்லது மனிதச் செயற்பாடுகளினால் ஏற்படக் கூடும். நிலவியல் வழிமுறைகளினால் ஏற்படுகின்ற மாற்றம் மிகவும் வேகம் குறைந்தது. மெதுவாகவே இயற்பியற் சூழலில் மாற்றங்கள் ஏற்படுகின்றன. ஆனால் மனிதச் செயற்பாடுகளினால் ஏற்படும் நிலப் பயன்பாட்டு மாற்றங்கள் போன்றவை மிக வேகமாகச் சூழலில் விளைவுகளை ஏற்படுத்துகின்றன. முதல் முறையிலான மாற்றங்களே பல்வேறு உயிரினப் பிரிவுகள் தோன்றுவதற்குக் காரணமாக இருந்ததாக நம்பப்படுகிறது. ஆனால், இரண்டாவதான மனித செயற்பாடுகள், இன்று பல இனங்கள் அழிவதற்குக் காரணமாக இருக்கிறது.

வாழிடத் துண்டாக்கம், பெரும்பாலும், மனிதர்களால் ஏற்படுகின்றன. இது, வேளாண்மை, ஊரக வளர்ச்சி, நகராக்கம் போன்றவற்றுக்காக தாவர வகைகளை அழிக்கும்போது நடைபெறுகிறது. ஒரு காலத்தில் தொடர்ச்சியாக இருந்த வாழிடங்கள் (Habitats) துண்டுதுண்டாகப் பிரிவடைகின்றன. பெரும் எடுப்பிலான அழிப்பு நடவடிக்கைகளுக்குப் பின்னர், துண்டுதுண்டான வாழிடங்கள் மேலும் சிறுத்து ஒன்றுக்கொன்று தொடர்பற்ற தீவுகள் ஆகிவிடுகின்றன. இவை பயிர் நிலங்களாலும், புல்வெளிகளாலும், செயற்கைத் தளங்களாலும் சில வேளைகளில் தரிசு நிலங்களாலும் பிரிக்கப்படுகின்றன. தரிசு நிலங்கள், பொதுவாக, காட்டை அழித்து எரித்துப் பயிர் செய்யும் முறையின் விளைவாக உருவாகின்றன.

ஆஸ்திரேலியாவின், நியூ சவுத் வேல்ஸ் மாகாணத்தின் மத்திய-மேற்குப் பகுதியில் 90% காடுகள் அழிக்கப்பட்டுவிட்டன. இது மோசமான வாழிடத் துண்டாக்கத்தை ஏற்படுத்தியுள்ளது.
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**கம்பர் தனிப்பாடல்கள்** |

**கம்பர் வீட்டு வெள்ளாட்டி** என்பவர் பாடியதாக ஒரு பாடல் உள்ளது. நெல்மலி என்னும் ஊரில் வாழ்ந்த தச்சன் ஒருவனைப் பற்றிய பாடல் அது.

பாடல் செய்தி
------------

அந்தத் தச்சனின் வீடு நெல் வளர்ந்து மடிந்து விளையும் நிலத்துக்கு நடுவில் இருந்ததாம். அவன் மலைக்கல் போன்ற தோளை உடையவனாம். அவன் பெயர் கங்கணகண கணவன். அவன் மனைவி வில் போன்ற புருவம் படிந்த நெற்றி கொண்டவளாம். அவள் பெயர் மின்மினி மினிமி. அவர்களுக்கு ஒரு வேலைக்காரி. வேலைக்காரி பெயர் துந்துமி துரிதுரிதி.

பெயர் விளக்கம்
--------------

வெள்ளாட்டி என்னும் சொல் கள்ளம் கபடம் இல்லாத வெள்ளை உள்ளம் படைத்த , வெட்டிப் பேச்சு பேசும்  பெண்மணியைக் குறிக்கும்.
இயற்பெயர் ஒன்று இருக்க ஊர்மக்கள் சிலருக்கு வேறு பெயரிட்டுப் பலரும் அறியும்படிச் செய்யும் வழக்கம் உண்டு. இந்த வகையில் தச்சனுக்கும், அவன் மனைவிக்கும், வேலைக்காரிக்கும் பெயர் சூட்டினர் போலும். இவை 12 ஆம் நூற்றாண்டுக் காலத்துப் புனைபெயர்கள்.

பாடல்
-----

*நெற்படி விளைகழனி புடைசூழ் நென்மலி வாழ்தச்சன்  

கற்படி பனைதோளான் பெயரோ கங் கண கண கணவன்  

விற்படி வாணுதலாண் மனைவிமின் மினிமினி மினிமி  

சொற்படி வேலைசெயும் மவளோதுந் துமி துரி துரிதி. (62)*

அடிக்குறிப்பு
-------------

1. ↑  தனிப்பாடல் திரட்டு நூல் பக்கம் 45-54 பாடல் எண் 62
2. ↑  வெண்மை எனப்படுவது யாதெனின் ஒண்மை உடையம் யாம் என்னும் செருக்கு. – திருக்குறள் 884
3. ↑  வெள்ளைக் கோட்டியும் விரகினில் ஒழிமின் சிலப்பதிகாரம் 30 வரந்தரு காதை – அடி எண் 198
தண்ணீரில் கரைந்துள்ள சோடியம் அயனியின் முதல் கரைப்பானேற்றக் கூடு
**நீர்க்கரைசல்** *(Aqueous solution)* என்பது தண்ணீரைக் கரைப்பானாகக் கொண்டு உருவான ஒரு கரைசலாகும். வேதிச் சமன்பாடுகளில் மூலக்கூற்று வாய்ப்பாடுக்குப் பக்கத்தில் (aq) என்று குறியிட்டு குறிப்பிட்ட அவ்வேதிப்பொருள் ஒரு நீர்க்கரைசல் என்று அடையாளப்படுத்துவார்கள். உதாரணமாக சோடியம் குளோரைடின் நீர்க்கரைசலை NaCl(aq) என்று எழுதுவார்கள். இவ்விடத்தில் நீர் என்ற சொல்லானது நீருடன் தொடர்புடைய அல்லது நீருக்கு இணையான அல்லது நீரில் கரைந்துள்ள என்ற பொருளில் கையாளப்படுகிறது. தண்ணீர் ஒரு சிறந்த கரைப்பான் என்பதாலும் இயற்கையில் அதிகமாக கிடைக்கிறது என்பதாலும் வேதியியல் எங்கிலும் கரைப்பானாகப் பயன்படுகிறது.

நீர் விலக்கும் வேதிப்பொருட்கள் பெரும்பாலும் தண்ணீரில் கரைவதில்லை ஆனால் நீர்விரும்பும் பொருட்கள் நன்றாகக் கரைகின்றன. உதாரணம்:சோடியம் குளோரைடு. அமிலங்கள் மற்றும் காரங்கள் அறீனீயசு வரையறைகளின் அடிப்படையில் நீர்க்கரைசல்கள் ஆகும்.

நீர்மூலக்கூறுகள் தங்களுக்குள் உண்டாக்குகிற வலுவான கவர்ச்சி விசைகளை எதிர்கொண்டு வெற்றி பெறுகின்ற அல்லது நீர்மூலக்கூறுகளுடன் பொருந்துகின்ற பொருட்கள் தண்ணீரில் கரைகின்றன. மாறாக இத்திறன் இல்லாதப் பொருட்கள் வீழ்படிவாக அடியில் தங்குகின்றன.
நீர்க்கரைசல்களில் நடைபெறும் வினைகள் பொதுவாக இடப்பெயர்ச்சி வினைகளாக உள்ளன. இடப்பெயர்ச்சி வினைகள் என்பவை இரட்டை இடப்பெயர்ச்சி வினையைக் குறிக்கின்ற மற்றொரு பெயாராகும். அதாவது, ஒரு நேர்மின் அயனி இடம்பெயர்ந்து ஒரு எதிர்மின் அயனியுடன் பிணைந்து அயனிப்பிணைப்பை உருவாக்குகிறது. அதே நேர்மின் அயனி பிரிந்து மீண்டும் வேறொரு எதிர்மின் அயனியுடன் பிணைகிறது.

நீர்க்கரைசல்கள் வலுவான மின்பகுளிகளாகச் செயல்பட்டு மின்சாரத்தை நன்கு கடத்துகின்றன. மின்சாரத்தை நன்கு கடத்தாத கரைசல்கள் பலவீன்மான மின்பகுளிகள் எனப்படுகின்றன. வலிமையான மின்பகுளியில் பொருட்கள் முழுமையாக அயனியாகின்றன. வலிமையற்ற மின்பகுளிகளில் உள்ள பொருட்கள் முழுமையாக அயனியாவதில்லை.

மின்கடத்தா கரைசல்களில் பொருட்கள் கரைசலில் கரைந்திருந்தாலும் அவை மூலக்கூறுகளின் ஒருமைப்பாட்டை பேணுகின்றன. அவை அயனிகளாகப் பிரிகை அடைவதில்லை. உதாரணம்: சர்க்கரை, யூரியா, கிளிசரால் மற்றும் மெத்தில்சல்போனைல்மீத்தேன்.

நீர்க்கரைசல்கள் பங்கேற்கும் வேதிச் சமன்பாடுகளை எழுதும் பொழுது வீழ்படிவுகளை கண்டறிவது முக்கியமானதாகும். இதைக் கண்டறிய கரைதிறன் அட்டவனையை பார்க்க வேண்டிய அவசியம் விளைகிறது. கரைகின்ற சேர்மங்கள் நீர்க்கரைசல்களாகும். கரையாதச் சேர்மங்கள் வீழ்படிவுகளாகும். ஆனாலும் அவை எப்பொழுதும் வீழ்படிவாகவே இருப்பதில்லை என்பதையும் கவனிக்க வேண்டும்.

நீர்க்கரைசல் தொடர்பான கணக்கீடுகளைச் செய்யும் போது நீர்க்கரைசல்களின் அடர்த்தி அல்லது மோலார் எண்ணை அறிந்து கணக்கிட்டைச் செய்யவேண்டும்.

மேற்கோள்கள்
-----------

* Zumdahl S. 1997. *Chemistry*. 4th ed. Boston: Houghton Mifflin Company. p 133-145.

இவற்றையும் காண்க
----------------

|  |  |
| --- | --- |
| Search Wiktionary | விக்சனரியில் ***நீர்க்கரைசல்*** என்னும் சொல்லைப் பார்க்கவும். |

* நீர்க்கரைசல்களில் உலோக அயனிகள்
* கரைதிறன்
* பிரிகை (வேதியியல்)
* அமிலம்-காரம் வினைக் கோட்பாடுகள்
* தண்ணீரின் பண்புகள்
**நீர் மான்** (*Hydropotes inermis*) என்பது உருவத்தில் கஸ்தூரி மான் இனத்தைப் போன்று சிறியாதாக இருக்கும் ஒரு மான் இனம். இவற்றிற்கு கொம்புகள் இருக்காது. அதே வேளை கிளை மானுக்கும் நீர் மானுக்கும் ஒரு ஒற்றுமை இருக்கிறது. கிளை மான் இனத்தில் ஆண் மான்களுக்கு கொம்புகள் இருப்பதுப் போன்று நீர் மான் இனத்தில் ஆண் மான்களுக்கு வாயின் இரண்டு பக்கவாட்டிலும் கூரிய கோரை பற்கள்(தந்தம்) இருக்கின்றன. மற்ற எந்த மான் இனங்களிடம் காணப்படாத இந்த உருவமைப்பு தான் இந்த மான் இனத்தைத் தனியொரு இனமாக எடுத்துக் காட்டுகின்றது. நீர் மான் இனங்களில் இரண்டு வகை உண்டு.ஒன்று **சீன நீர் மான்** (Hydropotes inermis inermis). மற்றொன்று **கொரிய நீர் மான்** (Hydropotes inermis argyropus).

படங்கள்
-------

* 
* 
* 
* 
*

மேற்கோள்கள்
-----------

1. ↑  "*Hydropotes inermis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008. Database entry includes a brief justification of why this species is of vulnerable.

வெளி இணைப்புகள்
---------------

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***நீர் மான்***

விக்கிமீடியா பொதுவகத்தில்,  
 ***நீர் மான்***   
என்பதின் ஊடகங்கள் உள்ளன. 

* Hydropotes inermis - Chinese water deer – archive at the *Internet Archive Wayback Machine*
* Chinese Water Deer Foundation
***நீர் அறிவியலும் தொழினுட்பமும்*** (*Water Science and Technology*) என்பது நீரின் தரத்தை நிர்வகிப்பதற்கான பல்வேறு அம்சங்களை உள்ளடக்கிய ஒரு மாதாந்திர சகமதிப்பாய்வு செய்யப்பட்ட அறிவியல் ஆய்விதழாகும். இது 1969இல் நிறுவப்பட்டது மற்றும் ஐ டபுள்யு ஏ வெளியீட்டாரால் வெளியிடப்படுகிறது. இந்த ஆய்விதழின் தலைமை ஆசிரியர் வொல்ப்காங் ரவுச் (இன்ஸ்ப்ரூக் பல்கலைக்கழகம்) ஆவார்.

வாய்ப்பு
--------

*நீர் அறிவியலும் தொழினுட்பமும்* ஆய்விதழ் கழிவு நீர் சுத்திகரிப்பு மற்றும் நீர் தர மேலாண்மை பற்றிய அறிவியல் மற்றும் தொழில்நுட்பம் குறித்த ஆராய்ச்சி கட்டுரைகளை வெளியிடுகிறது. மாசுபடுத்தும் மற்றும் அபாயகரமான கழிவுகளை நிர்வகித்தல், நீர்நிலைகளில் மாசுபாட்டின் விளைவுகள் மற்றும் தாக்கம் மற்றும் நீரின் தரம் மற்றும் மறுபயன்பாட்டின் கொள்கை மற்றும் மூலோபாயம் ஆகியவையும் இதில் அடங்கும்.

சுருக்கம் மற்றும் அட்டவணைப்படுத்தல்
-----------------------------------

விரிவாக்கப்பட்ட, தற்போதைய உள்ளடக்கங்கள்/வேளாண்மை, உயிரியல் மற்றும் சுற்றுச்சூழல் அறிவியல், தற்போதைய பொருளடக்கம்/பொறியியல், கணினி மற்றும் தொழில்நுட்பம், பயாஸிஸ் முன்னோட்டங்கள், எல்செவியர் பயோபேஸ் மற்றும் ஸ்கோபஸ் ஆகியவற்றில் ஆய்வுச்சுருக்கங்கள் குறியிடப்பட்டுள்ளன.

திறந்த அணுகல்
-------------

*நீர் அறிவியலும் தொழினுட்பமும்* சந்தாவுக்குத் திறந்த அணுகல் (எஸ் 2 ஓ) வழியாக மாறியுள்ளது. அதாவது கட்டுரை ஆசிரியர்கள் தங்கள் நிறுவனம் சந்தாதாரர் நிறுவனமாக இருந்தால், அவர்களின் பணிகளைப் பொதுமக்களுக்கு அணுக அனுமதிக்கக் கூடுதல் கட்டணம் செலுத்தத் தேவையில்லை.

மேற்கோள்கள்
-----------

1. ↑  "Master Journal List". *Intellectual Property & Science*. Thomson Reuters. 2017-09-26 அன்று மூலம் பரணிடப்பட்டது. 2015-05-26 அன்று பார்க்கப்பட்டது.
2. ↑  "Content overview". *Scopus*. Elsevier. 2015-05-26 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**எரித்ரைட்டு** *(Erythrite)* என்பது Co3(AsO4)2•8H2O. என்ற மூலக்கூற்று வாய்ப்பாடு கொண்ட ஒரு கனிமம் ஆகும். சிவப்பு கோபால்ட் என்ற பெயரிலும் அழைக்கப்படும் இக்கனிமம் கோபால்ட்டின் இரண்டாம் நிலை நீரேற்று கோபால்ட் ஆர்சனேட்டு கனிமம் ஆகும். கோபால்ட் கனிமப் படிவுகளின் மேற்பரப்பில் இயல்பாகக் கிடைக்கும் எரித்ரைட்டும் அன்னாபெர்கைட்டும் (Ni3(AsO4)2•8H2O) ஒரு முழுமையான கனிமத்தொடராக (Co,Ni)3(AsO4)2•8H2O.என்ற பொது வாய்ப்பாட்டால் குறிப்பிடப்படுகின்றன. உருவாகின்றன.

மொராக்கோவில் கிடைக்கும் எரித்ரைட்டு
எரித்ரைட்டு ஒற்றைச் சரிவு படிகத்தொகுதியாகப் படிகமாகிறது. பட்டக வடிவில் உருவாகும் இப்படிகங்கள் செங்கற் சிவப்பு, சாம்பல் நிறப் பழுப்பு நிறங்களில் கோபால்ட் ஆர்சனைடு கனிமமாகக் காணப்படுகின்றன. முழுமையான படிகங்களாக இவை அரிதாக உருவாகின்றன என்றாலும் படிகங்கள் பட்டக வடிவிலும், நீண்ட நெடுக்கு வரிகளைக் கொண்ட கோள வடிவிலும், சிறுநீரக வடிவிலும் இயற்கையில் காணப்படுகின்றன. 

எரித்ரைட்டு முதன்முதலில் 1832 ஆம் ஆண்டில் செருமனியில் உள்ள சேக்சானி மாவட்டம் , சிக்னிபெர்க் நகரத்தில் கண்டறியப்பட்டு விவரிக்கப்பட்டது. கிரேக்க மொழிச் சொல்லான சிவப்பு என்ற பொருள்  கொண்ட எரித்ரோசு என்ற சொல்லில் இருந்து எரித்ரைட் என்ற பெயரைப் பெற்றது. எரித்ரைட்டு முதலில் ஒரு முக்கியமான கனிமமாகக் கருதப்படவில்லை என்றாலும் வளவாய்ப்பு தேடுநர்கள் பின்னர் கோபால்ட் மற்றும் வெள்ளி தனிமங்களுக்கு இக்கனிமம் வழிகாட்டும் என நம்பினர். 

கோபால்ட் படிவுகள் ஆக்சிசனேற்றம் அடைவதால் எரித்ரைட்டு உண்டானது எனக் குறிப்பிடுகின்றனர். ஆக்சைடு மண்டலங்களில் Co–Ni–As தனிமங்கள் கொண்ட படிவுகளாக இக்கனிமம் அறியப்படுகிறது. கோபால்டைட்டு, சிக்கூட்டெரூடைட்டு, சிம்பிளெசைட்டு, ரோசெலைட்டு-பீட்டா, சிகோரோடைட்டு பார்மாக்கோசிடரைட்டு, அடமைட்டு, மோரெனோசைட்டு, ரெட்கெர்சைட்டு, மாலகைட்டு  ஆகிய கனிமங்களுடன் இணைந்து இது காணப்படுகிறது.

ஒண்டாரியோவில் உள்ள கோபால்ட்டு நகரம், செருமனியின் சேக்சானியில் உள்ள சிக்னீபெர்க் நகரம், செக் குடியரசிலுள்ள யாச்சிமோவ், இங்கிலாந்திலுள்ள கார்ன்வால், மொராக்கோ, இடாகோ, சாரா அலிசீயா சுரங்கம், மெக்சிகோ, குயின்சுலாந்து, தெற்கு ஆத்திரேலியா  போன்ற பகுதிகளில் எரித்ரைட்டு கனிமம் கிடைக்கிறது.

பிற வகைகள்
----------

நிக்கல் வகை அன்னாபெர்கைட்டு இளம் பச்சை நிறத்தில் நிக்கல் ஆர்சனைடு வடிவில் கிடைக்கிறது. எரித்ரைட்டிலுள்ள கோபால்ட் சில சமயங்களில் இரும்பு. நிக்கல், கால்சியத்தால் இடப்பெயர்ச்சியடைந்து மூன்று வேறு வகையான கனிமங்களை உருவாக்குகிறது. பாராசிம்பிள்சைட்டு (இரும்பு) ஓம்சைட்டு (மக்னீசியம்), கோட்டிகைட்டு (துத்தநாகம்) என்பன அக்கனிமங்களாகும்.

மேற்கோள்கள்
-----------

1. 1 2 3   Handbook of Mineralogy
2. 1 2   Mindat.org
3. 1 2   Webmineral data
.
**எரிக் வில்லியம் வோல்ஃப்** (*Eric William Wolff*; பிறப்பு: சூன் 5, 1957) என்பவர் பிரித்தானிய காலநிலை ஆய்வாளர், பனிப்பாறை நிபுணர் மற்றும் ஒரு கல்வியாளர் ஆவார். ராயல் கழகத்தின் உறுப்பினரான வோல்ஃப் 2013 ஆம் ஆண்டு முதல் அக்கழகத்தின் புவி அறிவியல் பிரிவின் ஆய்வியல் பேராசிரியராக  கேம்பிரிச்சுப் பல்கலைக்கழகத்தில் பணிபுரிந்து வருகிறார்.

விருதுகள்
---------

2009 ஆம் ஆண்டு இவருக்கு ஐரோப்பிய புவி அறிவியல் ஒன்றியம் சார்பாக லூயிசு அகாசிசு பதக்கம் வழங்கப்பட்டது. பூமியிலோ அல்லது சூரிய மண்டலத்தின் பிற இடத்திலோ உள்ள தாழ்வெப்ப மண்டல ஆய்வுக்கு ஒரு நபரின் சிறந்த விஞ்ஞான பங்களிப்பை அங்கீகரிக்கும் வகையில் இந்த பதக்கம் வழங்கப்படுகிறது.  2010 ஆம் ஆண்டு, இங்கிலாந்தில் அறிவியலுக்கான மிகவும் மூத்த கற்றறிந்த சமுதாயம் என கருதப்படும் ராயல் கழகத்தின் உறுப்பினராக வோல்ஃப் தேர்ந்தெடுக்கப்பட்டார்.  2012 ஆம் ஆண்டு இலண்டனின் புவியியல் சங்கம் இவருக்கு லைல் பதக்கத்தை வழங்கியது.

மேற்கோள்கள்
-----------

1. ↑  "WOLFF, Prof. Eric William". *Who's Who 2015*. ஒக்ஸ்போர்ட் பல்கலைக்கழகப் பதிப்பகம். November 2014. 6 June 2015 அன்று பார்க்கப்பட்டது.
2. ↑  "Eric Wolff". *Department of Earth Sciences*. கேம்பிரிச்சுப் பல்கலைக்கழகம். 14 July 2013. 6 June 2015 அன்று மூலம் பரணிடப்பட்டது. 6 June 2015 அன்று பார்க்கப்பட்டது.
3. ↑  "Louis Agassiz Medal". *Awards and medals*. European Geosciences Union. 6 June 2015 அன்று பார்க்கப்பட்டது.
4. ↑  "Fellows". *About us*. அரச கழகம். 6 June 2015 அன்று பார்க்கப்பட்டது.
5. ↑  "Lyell Medal". *About Us*. The Geological Society of London. 6 June 2015 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States

 |
| கல்விசார் | 
* ORCID
* ResearcherID
* Scopus

 |
| மற்றவை | 
* IdRef

 |
**விலங்குகளுடனான பாலுறவு** (*Zoophilia*) என்பது மாந்தர் ஒருவர் மனிதரல்லாத விலங்குகளுடன் பாலுறவு கொள்ளுதல் ஆகும். ஜூப்பியா என்ற கிரேக்க வார்த்தைக்கு விலங்குகளுடன் காதல் கொள்ளுதல் என்று பொருள். பெஷ்ட்டியாலிட்டி (Bestiality) என்பது மனிதன் விலங்குகளோடு பாலுறவு கொள்ளுதல் ஆகும்.

ஆய்வு
-----

விலங்களுடனான பாலுறவு கொள்ளுதலை "மனச்சிதைவு நோயின் வெளிப்பாடு" என ஆராய்ச்சியாளர் Stephanie LaFarge தெரிவிக்கிறார். இவர் நியூ ஜெர்சி மருத்துவ பள்ளியில் துணை பேராசிரியாக இருப்பவர். இவ்வாறான பாலுறவு கொள்ளும் நபர்களைக் கண்டறிந்து சிகிச்சை அளிக்கப்பட வேண்டியதன் அவசியத்தினைக் குறிப்பிடுகிறார். இது ஒரு மன நோய் என்றும், இவ்வாறு செய்பவர்களை மனநோயாளிகள் என்றும் கூறுகிறார். மற்றொரு ஆராய்ச்சியாளர் Kinsey நான்கு சதவீத ஆண்களும், மூன்று புள்ளி ஐந்து சதவீத பெண்களும் இவ்வாறான உறவில் ஈடுபடுவதாகக் குறிப்பிடுகிறார்.

வரலாறு
------

8000 BC லிருந்து இந்த விதமான உடல் உறவு இருந்ததற்கான அத்தாட்சியாக வடக்கு இத்தாலியில் காணப்பட்ட ஓவியம் உள்ளது. இந்தியாவில் உள்ள கஜோரோ கோயில் வெளிப்புறத்தில் உள்ள சிற்பத்தில் ஒரு குதிரையுடன் ஒரு ஆணின் இணைவுக் காட்சி உள்ளது.

சட்டத்தின் பார்வையில்
---------------------

சில நாடுகளில் விலங்குகளுடனான பாலுறவு கொள்ளுதல் தடை செய்யப்படா விட்டாலும், பெரும்பாலான நாடுகளில் மிருக வதைச் சட்டத்தின் கீழும், இயற்கைக்கு மாறான குற்றம் என்ற வகையிலும் இவ்வகைப் பாலுறவு சட்டபூர்வமாகத் தடை செய்யப்பட்டுள்ளது. இந்தியாவில் இந்தியத் தண்டனைச் சட்டம் IPC377 ல் இவ்வாறான பாலுறவுக் குற்றம் என கூறப்பட்டுள்ளது.

இந்து, கிறித்துவ மக்களின் திருமணச் சட்டத்தில் தகாத உறவுகளோடு விலங்குகளோடு வைத்துக் கொள்ளும் புணர்ச்சியும் குறிப்பிடப்பட்டுள்ளது.

அறிவியல் ரீதியாக
----------------

விலங்குடன் புணர்தல் மனிதர்களுக்கு ஆரோக்கியம் இல்லை என்றே அறிவியல் எடுத்துரைக்கின்றது. விலங்கின் எச்சில், சிறுநீர், கழிவு, யோனியின் நீர் போன்றவற்றின் மூலம் புரூசிலோசிஸ், க்க்யூ காய்ச்சல், எலி காய்ச்சல் , டாக்சோகேரிஸ் போன்ற நோய்கள் ஏற்பட வாய்ப்புள்ளதாகக் கூறப்படுகிறது. மேலும் பெண்ணின் பெண் உறுப்பில் செலுத்தப்படும் விலங்கின் விந்து தீவிர ஒவ்வாமை ஏற்படுத்தி மரணம் கூட நிகழலாம்.

மிருகத்தின் விந்து, பெண்ணையோ, ஆணின் விந்து பெண் விலங்கையோ கருவுறச் செய்ய இயலாது என்றும் இதற்குக் குரோமசோம்களின் முரண்பாடு முக்கிய பங்கு வகிப்பதாகவும் கூறப்படுகிறது.

மேற்கோள்கள்
-----------
**எரிபொருள் காரணி** *(Fuel factor)* என்பது ஒரு எரிதல் வினையில் உருவாக்கப்பட்ட கார்பன் டை ஆக்சைடுக்கும் எரிந்துபோன ஆக்சிசனுக்கும் இடையிலுள்ள விகிதம் ஆகும். இவ்விகிதம் fo என்ற குறியீட்டால் குறிக்கப்படுகிறது. உமிழ்வு அளவீட்டு முறையின் துல்லியத்தை சரிபார்க்க இந்த விகித அளவு பயன்படுகிறது. கீழ்கண்ட சமன்பாட்டைப் பயன்படுத்தி அத்துல்லியத்தைக் கணக்கிட முடியும்.

fo = (20.9 - %O2)/%CO2,
இவ்வாய்ப்பாட்டிலுள்ள %O2 என்பது உலர் ஆக்சிசனின் கன அளவு சதவீதத்தையும், %CO2 என்பது உலர் கார்பன் டை ஆக்சைடின் கன அளவு சதவீதத்தையும், 20.9 என்பது சுற்றுப்புற காற்றிலுள்ள ஆக்சிசனின் கன அளவு சதவீதத்தையும் குறிக்கின்றன. இக்கணக்கீட்டில் உலர் காற்றில் உள்ள கார்பன் டை ஆக்சைடின் அளவுடன் உலர் காற்றில் உள்ள கார்பன் மோனாக்சைடின் கன அளவு சதவீதம் சேர்த்துக் கொள்ளப்படுகிறது. மேலும், உலர் காற்றில் உள்ள கார்பன் மோனாக்சைடின் அளவில் பாதி ஆக்சிசனின் அளவில் இருந்து கழித்துக் கொள்ளப்படுகிறது. கார்பன் மோனாக்சைடின் அளவை கருத்தில் எடுத்துக் கொள்ளும் பொருட்டே எரிபொருள் காரணி என்ற இத்திருத்தம் மேற்கொள்ளப்படுகிறது .

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2015-02-26 அன்று மூலம் (PDF) பரணிடப்பட்டது. 2018-06-09 அன்று பார்க்கப்பட்டது.
2. ↑
**பல் வகைகள்**

அடிப்படையில் மனிதப்பற்களை நான்கு வகையாகப் பிரிக்கலாம்:

1. வெட்டுப்பல் (Incisor)
2. கோரைப்பல் (Canine)
3. முன்கடைப்பல் (Premolar)
4. கடைப்பல் (Molar)

எண்ணிக்கை
---------

மனிதர்களுக்கு 8 வெட்டுப்பற்கள், 4 கோரைப்பற்கள்; 8 முன்கடைப்பற்கள்; 12 கடைப்பற்கள் என மொத்தமாக பற்களின் எண்ணிக்கை 32. ஆனால் சிலருக்கு இதனை விடக் குறைவாகவோ அல்லது கூடுதலாகவோ இருக்க வாய்ப்பு உண்டு. சிலருக்கு இது போன்ற எண்ணிக்கை மாற்றங்கள் ஏதேனும் கூட்டுக்குறியின் (syndromes) காரணமாக இருக்கலாம். பெரும்பாலானோருக்கு ஞானப்பல் எனப்படும் மூன்றாம் கடைவாய்ப்பல் இருப்பதில்லை.

செயல்
-----

பற்கள் அவற்றின் பெயரைக் குறிக்கும் வகையிலான செயல்களைப் புரிகின்றன. முன் புறமுள்ள வெட்டுப்பற்கள் உணவினை கத்தி போல் வெட்டப் பயன்படுகிறது. பழங்களை உண்ண முன் வெட்டும் பற்களைக் கொண்டு கடிப்பதை இதற்கு உதாரணமாகக் கூறலாம். கோரைப்பற்கள் உணவினைக் கிழிக்கப் பயன்படுகிறது. எனவேதான் இந்த பற்கள் மிகக் கூறாக வாயின் பக்கவாட்டில் அமைந்து உள்ளன. மனிதர்கள் நன்கு சமைத்த உணவினை உண்டு பழகியதால், பரிணாம வளர்ச்சியில் அதன் கூர்மை குறைந்து இருக்கிறது. நாய் போன்ற விலங்குகளுக்கு, உணவினைக் கிழிக்க, இந்தக் கோரைப்பற்கள் மிக உதவியாக உள்ளன. முன்கடை மற்றும் கடைவாய்ப்பற்கள் உணவினை மென்று தின்னப் பயன்படுகிறது. கடைசியாக உள்ள ஞானப்பல் எனப்படும் மூன்றாம் கடைவாய்ப்பல் மனிதரில் பெரிதும் செயல் புரிவதில்லை. இது மனிதனின் 18 வயதிற்கு மேல் உலக அறிவு (ஞானம்) சிறிது பெற்ற பின் முளைப்பதால் ஞானப்பல் என அழைக்கப்படுகிறது.

வடிவம்
------

பற்களின் வடிவம் அவற்றின் செயல்களை இலகுவாக்கும் வகையில் அமைந்துள்ளது. வெட்டும்பற்கள் கூரான உளி போன்ற அமைப்பையும், கோரைப்பற்கள் கூம்பு வடிவ அமைப்பையும், முன்கடை மற்றும் கடைவாய்ப்பற்கள் பல மலைமுகடுகள் போன்ற அமைப்பையும் கொண்டுள்ளன. இந்த பற்களின் வடிவம் வயதாக ஆக ஏற்படும் பல் தேய்மானத்தால் சிறிது மாறுபடுகிறது.
மெல்பேர்ண் சிவா விஷ்ணு கோயில்
**சிவா விஷ்ணு கோயில்** அவுஸ்திரேலியாவின் மெல்பேர்ண் மாநகரத்திலிருந்து சுமார் 55கிமீ தென்கிழக்காக அமைந்துள்ள கரம் டௌன்ஸ் (Carrum Downs) என்னும் இடத்தில் அமைந்துள்ளது.

வரலாறு
------

1982 ஆம் ஆண்டில் உருவான இந்து சங்கத்தின் பல ஆண்டு முயற்சியின் பயனாக இக் கோயில் உருவாகியது. 1994 ஆம் ஆண்டு மே மாதம் கும்பாபிஷேகம் நடைபெற்றது.

அமைப்பு
-------

Port Phillip Bay, Patterson River ஆகியவற்றைச் சூழ்ந்துள்ள அழகான தடாகங்களுக்கு அருகில் இது அமைந்துள்ளது. சிவனையும் விஷ்ணுவையும் முறையே வழிபடும் சைவம், வைஷ்ணவம் ஆகிய இரு வழிபாட்டு முறைகளையும் ஒன்றுபடுத்தும் ஒரு முயற்சியாக உருவாகியதே இக்கோயில். இது இந்து சமய மரபுகளும் அவுஸ்திரேலிய கட்டிட நடைமுறைகளும் கலந்த முறையில் அமைக்கப்பட்டுள்ளது.

தினசரி பூசைகள்
--------------

இக்கோயிலில் தினசரி காலை 7.30 மணிக்கு உஷத் காலப் பூசையும், 8.30 மணிக்கு காலை சந்திப் பூசையும், 11.00 மணிக்கு உச்சிக் காலப் புசையும், மாலை 5.30 மணிக்கு சாயரட்சைப் பூசையும் 7.00 மணிக்கு மாலைப் பூசையும் 8.30 மணிக்கு அர்த்த சாமப் பூசையும் நடைபெற்று வருகின்றன.

வெளி இணைப்புக்கள்
-----------------

மெல்பேர்ண் சிவா விஷ்ணு கோயில் இணையத்தளம் பரணிடப்பட்டது 2006-04-09 at the வந்தவழி இயந்திரம்
வீட்டுப் பயன்பாட்டுக்கு உரிய பல்வெளுப்பாக்கி
**பல் வெளுப்பாக்கம்** என்பது பற்களில் ஏற்படக்கூடிய கறைகளைப் போக்கி அவற்றை வெண்மை ஆக்குவதற்காக பொதுப் பல்மருத்துவத்தில் கையாளப்படும் ஒரு முறையாகும். இதனைப் **பல் வெண்மையாக்கம்** என்றும் கூறலாம். சிறப்பாக இது அழகூட்டல் பல்மருத்துவத் துறையிலேயே பெரிதும் பயன்படுகின்றது. குழந்தைகளின் உதிர் பற்கள், வளர்ந்தோரின் பற்களை விட வெண்மையானவை. அத்துடன், பற்களின் கனிமக் கட்டமைப்பில் ஏற்படும் மாற்றங்களினால் பல்மிளிரியின் நுண்துளைத் தன்மை குறைவதால் வயது ஏறும்போது பற்களின் நிறமும் கடுமை அடைகின்றது. பக்டீரியத் துகள்கள், உணவுப் பொருட்கள், புகையிலை போன்றவற்றாலும் பற்களில் கறைபடிவதுண்டு. டெட்ராசைக்கிளின் (tetracycline) போன்ற சில நுண்ணுயிர் எதிர்ப்பு மருந்துகளினாலும் பற்களில் கறை படியலாம் அல்லது அவற்றின் ஒளிர்வு குறையலாம். 

  

பற்களை வெண்மையாக்குவதற்குப் பல முறைகள் உள்ளன. வெளுப்பிப் பட்டி, வெளுப்பிப் பேனா, வெளுப்பிக் களிம்பு, லேசர் வெளுப்பாக்கம், இயற்கை வெளுப்பாக்கம் என்பன இவற்றுள் அடங்குவன. வீடுகளில் வெளுப்பிக் களிம்புகளைப் பயன்படுத்திப் பற்களை வெண்மையாக்குவது உண்டு. தவிர, வெளுப்பிப் பட்டிகளை முன் பற்களில் ஒட்டிக் கொள்வதன் மூலமும் பற்களை வெண்மையடையச் செய்யலாம். ஐதரசன் பேரொட்சைடு, கார்பமைடுப் பேரொட்சைடு போன்ற ஒட்சியேற்று பொருட்களும் பற்காளை வெளுக்கச் செய்வதில் பயன்படுகின்றன. ஒட்சியேற்று பொருட்கள், பல்மிளிரிகளில் காணப்படும் படிகக் கட்டமைப்பின் நுண்துளைகளூடாகச் சென்று படிக அமைப்புக்களுக்கு இடையில் காணப்படும் கறைகளை ஒட்சியேற்றுகின்றன. குறித்த காலத்துக்குப் பின் பல்மிளிரிக்கு அடியில் உள்ள பற்திசுப் படலத்தையும் சென்றடையும் ஒட்சியேற்றிகள் அவற்றையும் வெளுப்பாக்குகின்றன. வெளுப்பாக்கத்தை விரைவு படுத்துவதற்காக ஒளியும் பல் மருத்துவத்தில் பயன்படுகின்றது. இந்த வெளுப்பாக்க விளைவுகள் பல மாதங்கள் நீடித்திருக்கக் கூடும் எனினும், நோயாளியின், பழக்க வழக்கங்களைப் பொறுத்தே இதனைக் கூறமுடியும். புகை பிடித்தல், காப்பி, தேனீர் போன்ற கறைப்படுத்தும் நீர்மப் பொருட்களை உட்கொள்ளுதல் என்பன பற்களின் நிறம் மங்குவதை விரைவு படுத்துகின்றன.
**எரிச்சி** (*Erichi*) என்பது தமிழ்நாட்டில்,அறந்தாங்கி வட்டம், புதுக்கோட்டை மாவட்டத்தில் உள்ள ஒரு கிராமம். இது புதுக்கோட்டை நகரில் இருந்து 24கிமீ தூரத்தில் உள்ளது. இவ்வூர் சங்ககால ஊர்கள் பெயரில் இடம் பெற்றுள்ளது. கோனாட்டு எறிச்சிலூர் மாடலன் மதுரைக்குமரனார், புறநானூற்றில் பல பாடல்களை எழுதியவர். இவரது ஊரே ’எறிச்சி’ என்பதாகும், இந்த பெயர் இப்போது மருவி ’எரிச்சி’ என வழங்கப்படுகிறது.

ஆலயங்கள்
--------

### காசி விசுவநாதர் ஆலயம், எரிச்சி

காசிவிஸ்வநாதர் ஆலயம் எரிச்சி
இக்கோயில் மகாபாரதத்துடன் தொடர்புடையது.
17ம் நூற்றாண்டில் இது கட்டப்பட்டது. ஐந்து பெருநிலங்கள்ல் ஒன்றான முல்லை நிலப்பகுதி(கடும் பாடு சாரந்த இடமும்) முழுவதும் எரிமலைப் பாறை போன்ற செம்பறாங்கல் போன்று பூமியின் அமைப்பில் காணப்படுகின்றன. இப்பாறை கற்களைக் கொண்டே இத்திருக்கோயிலும், அருகில் உள்ள மெய்யர் அய்யனார் கோயிலும், சுப்பிரமணியர் கோயிலும், காமாட்சி அம்மன் கோயிலும் அறந்தாங்கி அகரம் காசி விஸ்வநாதர் கோயிலும் குளவாய்பட்டி அட்ட வீரட்டேஸ்வரர் கோயில் கருவறை மற்றம் உள்கட்டமைப்புகள் அமைக்கப்பட்டுள்ளன.

32.5 அடி நீளமும் 21.5 அடி அகலமும் 40 அடி ஆழமும் கொண்ட சுணை ஒன்று செம்மறாங்கல் பாறைகளை வெட்டி அமைக்கப்பட்டு இருப்பது சிறப்புடையது ஆகும்.

அடிக்குறிப்பு
-------------

1. ↑  "காப்பகப்படுத்தப்பட்ட நகல்". 2015-03-23 அன்று மூலம் பரணிடப்பட்டது. 2014-04-21 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2015-03-23 அன்று மூலம் பரணிடப்பட்டது. 2014-04-21 அன்று பார்க்கப்பட்டது.
**மெலொக்சிகாம்** (Meloxicam) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக முடக்குவாத மூட்டழற்சி, எலும்பு மூட்டுத்தேய்வு போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து ஈனோலிக் காடிக் கிளைப் பொருள்கள் வகைக்குள் அடங்குகின்றது.
இம்மருந்து Mobic, Movalis, Melox, Melonex, Recoxa போன்ற வணிகப் பெயர்களில் விற்பனை செய்யப்படுகின்றது.

| வேறு வணிகப் பெயர்கள் |
| --- |
| Mobec, Mobicox, Bronax, Tenaron, Ilacox, Mavicam, Melocam, Niflamin, Artriflam.. |

மருத்துவப் பயன்பாடு
-------------------

பொதுவாக முடக்குவாத மூட்டழற்சி, எலும்பு மூட்டுத்தேய்வு போன்ற நோய்களுக்கு மெலொக்சிகாம் பயன்படுத்தப்படுகின்றது, இவை தவிர காய்ச்சல் போன்றவற்றிற்கும் பயன்படுத்தலாம்.

பக்க விளைவுகள்
--------------

இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் குடற்புண், இரையகக் குடலியக் குருதிப்போக்கு ஆகும். இவற்றைத்தவிர காதில் ரீங்காரம், குருதிக்குழலிய விளைவுகள் (மாரடைப்பு, மூளைக் குருதியடைப்பு) பக்க விளைவுகளும் மெலொக்சிகாம் பயன்பட்டால் ஏற்படும்.

பயன்பாட்டெதிர் நிலைகள்
----------------------

இம்மருந்து குருதி சம்பந்த நோய்கள், ஆஸ்துமா, ஒவ்வாமை உள்ளவர்கள், கல்லீரல், சிறுநீரக நோய்கள், குடற்புண், இதயச் செயலிழப்பு, மாரடைப்பு, மூளைக்குருதியடைப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.

மேற்கோள்கள்
-----------

1. ↑
2. ↑
**பல் குறியீட்டு முறை** வாயிலுள்ள ஒவ்வொரு பல்லையும் குறிக்கப் பல் மருத்துவர்களால் பயன்படுத்தப்படுகிறது. இவற்றின் முக்கியமான மூன்று முறைகள்:

1. சிக்மான்டி பாமர் முறை
2. எப் டி ஐ முறை
3. பொது முறை

சிக்மான்டி பாமர் முறை
---------------------

வாய்ப்பகுதி நான்கு காற்பாகங்களாகப் பிரிக்கப்படுகிறது. ஒவ்வொரு காற்பாகப் பற்களும் முன்னிருந்து பின்னாக 1 முதல் 8 வரைக் குறிக்கப்படுகிறது. எந்த காற்பாகம் எனக் குறிக்க ‘ட’ வடிவக் கோடு கொடுக்கப்படுகிறது. இந்த ‘ட’ வடிவம் எந்தப்புறம் திரும்பி உள்ளதோ, அந்தக் காற்பாகத்தை அந்தக் கோடு குறிக்கும். பின் குறிப்பிட்ட பல்லினைக் குறிக்கும் எண்ணானது அந்தக் கோட்டினுள் எழுதப்படும்.

எப் டி ஐ முறை
-------------

இதில் வாயின் ஒவ்வொரு கால்பாகத்திற்கும் 1 முதல் 4 வரையான எண்கள் தரப்படும். (1 -வலது மேல்; 2 -இடது மேல்; 3 -இடது கீழ்; 4 -வலது கீழ்). பின் ஒவ்வொரு கால்பகுதியிலுள்ள பற்களுக்கும் தனி எண் தரப்படும். இப்போது கால்பகுதி மற்றும் குறிப்பிட்ட பல் எண்ணைச் சேர்த்து எழுதினால் அது சரியாக அந்தப் பல்லினைக் குறிக்கும்.

பொது முறை
---------

இதில் ஒவ்வொரு பல்லுக்கும் 1 முதல் 32 வரையான எண்கள் குறிக்கப்படும். இதில் வாய் எந்தப் பாகமாகவும் பிரிக்கப்படுவதில்லை. இதில் எண்கள் மேல் வலமிருந்து தொடங்கி, மேல் இடமாக கீழ் இடம் வந்து, கீழ் வலம் வரைக் குறிக்கப்படும்.
**கர்னி காற்று எக்கி** (*Kearny air pump*) என்பது, தங்குமிடத்தில் காற்றோட்டம் வர பயன்படுத்தப்படும் ஒரு பயனுள்ள காற்று எக்கியாகும். இதன் வடிவமைப்பை ஒரு நபரால் சாதாரண இயந்திர திறன்களை கொண்டு வடிவமைத்து இயக்க முடியும். இது பொதுவாக மனிதனால் இயங்குவதாகவும், நெருக்கடியான நேரத்தில் வேலை செய்யக் கூடியதாக வடிவமைக்கப்பட்டுள்ளது. இது படிமக்காப்புகொண்ட தங்கும் இடங்களில் பயன்படுத்துவதற்காக வடிவமைக்கப்பட்டுள்ளது. ஆனால் சூறாவளிக்குப் பிறகு காற்றோட்டம் தேவைப்படுகிற எந்த சூழ்நிலையிலும் இந்த காற்று எக்கியைப் பயன்படுத்தலாம்.

இது ஓக் ரிட்ஜ் நேஷனல் லேபரட்டரியில் கிரெஸ்ஸன் கியர்னி என்பவரால் மேற்கொள்ளப்பட்ட ஆராய்ச்சியினால் உருவாக்கப்பட்டது. மேலும் இது நியூக்ளியர் வார் சர்வைவர் ஸ்கில்சில் வெளியிடப்பட்டது.

காற்று எக்கியின் அடிப்படை கொள்கையானது, ஒரு தட்டையான மேற்பரப்பு இறகுகள் கொண்டு உருவாக்கப்பட்டு, இயங்கும் காற்று வரும் போது மட்டும் திறந்து கொள்ளும், மற்ற நேரங்களில் மூடியிருக்கும். இந்த வடிவமைப்பு பன்காவில் இருந்து பெறப்பட்டது.

மேற்கோள்கள்
-----------

1. ↑  Kearny, Cresson H (1986). *Nuclear War Survival Skills*. Oak Ridge, Tennessee: Oak Ridge National Laboratory. பக். 194–213. பன்னாட்டுத் தரப்புத்தக எண்:0-942487-01-X. .
2. 1 2  Kearny, Cresson H (1986). *Nuclear War Survival Skills*. Oak Ridge, Tennessee: Oak Ridge National Laboratory. பக். 51–56. பன்னாட்டுத் தரப்புத்தக எண்:0-942487-01-X. .

வெளி இணைப்பு
------------

* Online version of the plans in Nuclear War Survival Skills
**குளோரோபார்மிக் அமிலம்** *(Chloroformic acid)* ClCO2H என்ற வேதியியல் வாய்ப்பாடு கொண்ட நிலைப்புத்தன்மையற்ற ஒரு வேதிச் சேர்மம் ஆகும். கார்பானிக் அமிலத்தினுடைய ஒற்றை அசைல் ஆலைடு வழிப்பொருள் என்று இச்சேர்மம் வகைப்படுத்தப்படுகிறது. பாசுசீன் ஒர் இரட்டை அசைல் ஆலைடு வழிப்பொருளாகும். பார்மிக் அமிலத்தின் கட்டமைப்புடன் குளோரோபார்மிக் அமிலத்தின் கட்டமைப்பும் ஒத்திருக்கிறது. பார்மிக் அமிலத்தின் அமைப்பில் காணப்படும் ஐதரசன் அணுக்களுக்குப் பதிலாக இச்சேர்மத்தில் குளோரின் அணுக்கள் இடம் பெற்றுள்ளன. பெயரளவில் குளோரோஃபார்ம் சேர்மத்துடன் ஒன்றுபட்டிருந்தாலும் குளோரோபார்மிக் அமிலம் முற்றிலும் வேறுபட்டதாகும்.

வேதிவினைகளைப் பொருத்த அளவில் குளோரோபார்மிக் அமிலம் தன்னளவில் மிகுந்த நிலைப்புத்தன்மையற்று காணப்படுகிறது. இருப்பினும் இக்கார்பாக்சிலிக் அமிலத்தினுடைய எசுத்தர்கள் நிலைப்புத்தன்மை கொண்டிருக்கின்றன. மேலும் இக்குளோரோபார்மேட்டுகள்  கரிம வேதியியலில் முக்கியமான வினையாக்கிகளாக உள்ளன. பெப்டைடு தயாரிக்கும் தொகுப்பு வினையில் பயன்படும் கலப்பு கார்பாக்சிலிக் அமில நீரிலிகளைத் தயாரிக்க இவை பயன்படுத்தப்படுகின்றன. தொடர்புடைய மற்ற ஐதரோகார்பன்களைப் போலவே இச்சேர்மமும் திறன்மிக்க ஒரு ஆல்கைலேற்றும் முகவராகச் செயல்படுகிறது. 

4-நைட்ரோபீனைல் குளோரோபார்மேட்டு, புளோரெத்தில்மெத்திலாக்சிகார்பனைல்குளோரைடு, பென்சைல்குளோரோபார்மேட்டு, எத்தில்குளோரோபார்மேட்டு போன்றவை சில முக்கியமான குளோரோபார்மேட்டு எசுத்தர்களாகும்.

மேற்கோள்கள்
-----------

1. 1 2   *Nomenclature of Organic Chemistry : IUPAC Recommendations and Preferred Names 2013 (Blue Book)*. Cambridge: The Royal Society of Chemistry. 2014. பக். 776–777. doi:10.1039/9781849733069-FP001. பன்னாட்டுத் தரப்புத்தக எண்:978-0-85404-182-4.

* "Chloroformic acid; Chlorocarbonic acid; Carbonochloridic acid". Dow Chemical. 20 May 2007 அன்று பார்க்கப்பட்டது.
* "Monochloroacetic Acid". IPCS Inchem. 20 May 2007 அன்று பார்க்கப்பட்டது.

இவற்றையும் காண்க
----------------

* குளோரோ அசிட்டிக் அமிலங்கள்
* இருகுளோரோ அசிட்டிக் அமிலம்
* முக்குளோரோ அசிட்டிக் அமிலம்
2-குளோரோபீனால்
**குளோரோபீனால்** *(Chlorophenol)* என்பது C6H5ClO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஒன்று அல்லது அதற்கு மேற்பட்ட சகப்பிணைப்பு குளோரின் அணுக்களைக் கொண்டிருக்கும் பீனாலின் கரிமகுளோரைடு எதுவாக இருந்தாலும் அது குளோரோபீனால் எனப்படும். 5 அடிப்படை வகை குளோரோபீனால்களும் 19 வேறுபட்ட வகை குளோரோபீனால்களும் அறியப்படுகின்றன, பீனாலுடன் குளோரின் சேரும் எலக்ட்ரான் கவர் ஆலசனேற்ற வினையின் மூலம் குளோரோபீனால்கள் உற்பத்தி செய்யப்படுகின்றன. பெரும்பாலான குளோரோபீனால்கள் பல்வேறு எண்ணிக்கையிலான வெவ்வேறு மாற்றியன்களைப் பெற்றுள்ளன. பீனால் மூலக்கூறின் வளைய அமைப்பின் மூவிடங்களிலும் ஒரு குளோரின் அணு இணைந்து கொள்வதற்கு வாய்ப்பு இருப்பதால் ஒருகுளோரோபீனால்கள் மூன்று மாற்றியன்களைப் பெற்றுள்ளன. உதாரணமாக பீனாலின் வளையத்தின் ஆர்த்தோ நிலையில் குளோரின் அணு இணைந்திருப்பது 2-குளோரோபீனால் என்ற மாற்றியனாகும். மாறாக பென்டாகுளோரோபீனால் ஒரேயொரு மாற்றியனையே பெற்றுள்ளது. ஏனெனில்  பென்டாகுளோரோபீனாலில் இணைவதற்கு வாய்ப்புள்ள பீனால் வளையத்தின் ஐந்து அமைவிடங்களிலும் குளோரின் அணுக்களே குளோரினேற்றம் அடைந்துள்ளன. 

அறை வெப்பநிலையில் பெரும்பாலான குளோரோபீனால்கள் திண்மநிலையில் காணப்படுகின்றன. அவை வலிமையான மருந்து வகை மணமும் சுவையும் கொண்டுள்ளன. பெரும்பாலான குளோரோபீனால்கள் பூச்சிக்கொல்லிகள், களைக்கொல்லிகள், மற்றும் கிருமிநாசினிகள் ஆகப்பயன்படுகின்றன.

மேற்கோள்கள்
-----------

1. ↑

இவற்றையும் காண்க
----------------

* 2-குளோரோபீனால்
* இருகுளோரோபீனால்
ஆக்சி ஐதரசன் உற்பத்திக்கு 19 ஆம் நூற்றாண்டில் பயன்படுத்தப்பட்ட மின்பகுளி மின்கலன்
**ஆக்சி ஐதரசன்** (*Oxyhydrogen*) என்பது ஐதரசன் (H2) மற்றும் ஆக்சிசன் (O2) வாயுக்கள் சேர்ந்து உருவாகும் கலவையாகும். வாயு நிலையில் உள்ள இந்த கலவை முதன் முதலாக  உலோக பற்ற வைப்பு தீவட்டி விளக்குகளில் எரிபொருளாகவும் தீக்களிமண் உருவாக்குவதில் பற்ற வைக்கவும் பயன்படுத்தப்பட்டது. அதிக செயல் திறனைப் பெற 2:1 ஐதரசன்:ஆக்சிசன் கலவை விகிதம் போதுமானதாகும். ஆக்சிசனேற்றமடையும் சுவாலையைத் தடுக்க 4:1 அல்லது 5:1 விகித கலவை பயன்படுத்தப்படுகிறது .

பண்புகள்
--------

ஆக்சி ஐதரசன் எளிதில் தீப்பற்றக்கூடிய வெடிக்கும் தன்மை கொண்ட ஒரு வாயு. இது வளிமண்டல அழுத்தத்தில் 570oC வெப்பநிலையில் தீப்பற்றக்கூடியது. இந்த வாயுக்கலவை தீப்பற்றி எரியும்போது நீராவியையும், வெப்ப ஆற்றலையும் வெளியேற்றுகிறது. அதிகபட்சமாக 2800oC வெப்பத்தை வெளியேற்றுகிறது. இதனுடைய வெப்பமானது ஹைட்ரஜனை காற்றில் எரிக்கும்போது ஏற்படும் வெப்பத்தை விட 700oC கூடுதலானது.

மேற்கோள்கள்
-----------

1. ↑  
Howard Monroe Raymond (1916), "Oxy-Hydrogen Welding", *Modern Shop Practice volume 1*, American Technical Society, 2011-03-06 அன்று மூலம் பரணிடப்பட்டது
2. ↑  
Viall, Ethan (1921). *Gas Torch and Thermite Welding*. McGraw-Hill. பக். 10. Archived from the original on 2016-08-03. .
குளோரோபார்மேட்டு எசுதர்களின் பொதுவான வேதியில் அமைப்பு
**குளோரோபார்மேட்டுகள் (Chloroformates)**  குளோரோபார்மிக் அமிலத்தின். எசுதர்கள் வகையைச் சேர்ந்த வேதிச்சேர்மங்களின் வகைப்பாடாகும். இவை கரிம வேதியியலில் மிகப் பரவலாக பயன்படுத்தப்படுகின்றன. உதாரணமாக, பென்சைல் குளோரோபார்மேட்டானது கார்பாக்சி பென்சைலை காக்கும் தொகுதியை சேர்ப்பதற்கும், புளோரோஈனைல்மெதிலாக்சிகார்போனைல் குளோரைடானது FMOC யை காக்கும் தொகுதியைச் சேர்ப்பதற்கும் பயன்படுத்தப்படுகிறது.  இச்சேர்மங்கள் வண்ணப்பிரிகை முறையில் (Chromotography) பல்முனைப் பயன் வாய்ந்த வழிப்பொருட்கள் உருவாக்கு காரணிகளாக புகழ் பெற்று வருகின்றன.  இவை, மிகநீண்ட வரிசை வளர்சிதை மாற்றக்காரணிகளில் (அமினோ அமிலங்கள், அமீன்கள், கார்பாக்சிலிக் அமிலங்கள், பீனால்கள் போன்றவை) ஒப்பீட்டளவில் எளிய நிலைமாற்றங்களை, வாயுநிலை வண்ணப்பிரிகை முறை மற்றும் பொருண்மை நிரல் ஆய்வு பகுப்பாய்விற்குச் சாத்தியப்படுத்துகிறது.

வேதி வினைகள்
------------

குளோரோபார்மேட்டுகள் இதர அசைல் குளோரைடுகளுடனும் ஒத்த வினைகளைத் தருகின்றன. உதாரணமாக பின்வரும் வினைகள்:

* அமீன்களுடனான வினையின் விளைவாக கார்பமேட்டுகளை உருவாக்குதல்
* ஆல்ககால்களுடனான வினையின் விளைவாக கார்பனேட்டு எசுதர்களை உருவாக்குதல்
* கார்பாக்சிலிக் அமிலங்களுடனான வினையின் விளைவாக கலப்பு நீரிலி]]களை உருவாக்குதல்